**Утвърдени**

**със заповед № ДАЕУ-18833/17.11.2021г.**

**на председателя на ДАЕУ**

**О Б Щ И У С Л О В И Я**

**ЗА ПРИСЪЕДИНЯВАНЕ НА РЕГИСТРИ И БАЗА ДАННИ КЪМ ИНФОРМАЦИОННАТА СИСТЕМА ЗА ОБМЕН НА СПРАВОЧНА И УДОСТОВЕРИТЕЛНА ИНФОРМАЦИЯ (REGIX) И ОСИГУРЯВАНЕ НА ДОСТЪП ДО ТЯХ**

**София, януари 2021 г.**

**Раздел I**

**Общи положения**

**Чл. 1.** (1)С настоящите общи условия се уреждат редът и условията за присъединяване на регистри и бази данни към Информационната система за обмен на справочна и удостоверителна информация (RegiX) и осигуряване на достъп до тях.

(2) Целта на настоящите общи условия е да определят правата и задълженията на лицата по чл. 1, ал. 1 и ал. 2 от Закона за електронното управление (ЗЕУ) и реда за заявяване, разглеждане и предоставяне на достъп до регистрите и базите данни чрез RegiX.

**Чл. 2.** (1) Общите условия се прилагат по отношение на всички участници в процеса по обмен на информация чрез RegiX, както следва:

1. Потребители (консуматори) на операции за достъп до регистри:

1.1. административни органи;

1.2. организации, предоставящи обществени услуги;

1.3. лица, осъществяващи публични функции.

1. административни органи - първични администратори на данни (ПАД);
2. администратор на RegiX – Държавна агенция „Електронно управление“ (ДАЕУ).

(2) Лицата по ал. 1 са длъжни да спазват нормативната уредба в областта на електронното управление и настоящите общи условия.

(3) Общите условия се прилагат по отношение на реда и условията за:

1. заявяване и предоставяне или промяна на достъп до регистри и бази данни;
2. извличане на данни от регистри с цел справка или удостоверяване на факти и обстоятелства;
3. заявяване и предоставяне на достъп за уведомяване за настъпили събития/промени в данните в първичен регистър, което се реализира чрез връзка система-система между две администрации;
4. заявяване за присъединяване на нови регистри, или промяна и прекратяване на съществуващи услуги към регистри и бази данни към RegiX;

5. извършване на одит на достъп до RegiX.

**Раздел II**

**Права и задължения на Държавна агенция „Електронно управление“**

**Чл. 3.** (1) Обща информация за RegiX се публикува на официалната интернет страница на ДАЕУ: <https://e-gov.bg/wps/portal/agency/about-us/administration-service/info-administrations/info-integration/regix>.

(2) Информация за присъединени регистри и справки към тях се публикува на следния електронен адрес: <https://info-regix.egov.bg/public>.

(3) Ръководства и инструкции за интеграция на консуматори със собствени системи се публикува на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix>

**Чл. 4.** (1) Председателят на ДАЕУ утвърждава образци на заявления за достъп до RegiX, приложения към настоящите общи условия, както следва:

1. Приложения № 1, 2 и 3 за достъп до данни от регистри и бази данни, съгласно чл. 2, ал. 3, т. 1 и 2;
2. Приложение № 1 за вписване на данни в регистри и бази данни, съгласно чл. 2, ал. 3, т. 3;
3. Приложение № 4 за включване на нови регистри и бази данни, съгласно чл. 2, ал. 3, т. 4.

(2) Заявления се подават от лица, представляващи потребители по чл. 2, ал. 1, т. 1 и 2 по закон или по пълномощие.

(3) При получаване на заявление в ДАЕУ, то се регистрира в деловодната система и регистрационният номер се връща на заявителя.

**Чл. 5**. Председателят на ДАЕУ назначава комисия, която организира, администрира, поддържа и подпомага изпълнението на процесите в RegiX.

**Чл. 6.** ДАЕУ се задължава да спазва изискванията на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО и Закона за защита на личните данни.

**Чл. 7.** (1) ДАЕУ не носи отговорност за вреди, причинени от настъпили обстоятелства извън контрола на агенцията като случаи на непреодолима сила, случайни събития, проблеми в глобалната мрежа, злоумишлени действия на трети лица или неверни и/или не актуализирани данни в регистри и бази данни.

(2)ДАЕУ осигурява криптирани връзки, по които преминава комуникацията между консуматор и ПАД, като използва VPN, TLS протокол и ограничаване на достъпите по аксес листи с конкретните IP адреси на консуматори и ПАД.

**Чл. 8**. **(1)** След получаване на заявление по чл. 4, ал. 1, т. 1 и 2, ДАЕУ се задължава да:

1. извърши проверка на попълнените данни;
2. уведоми ПАД за постъпили заявления с искане за разрешение или отказ за предоставяне на достъп до поддържаните от него регистри и бази данни;
3. издаде обектни идентификатори (OID) на консуматори (администрации и информационни системи);
4. осигури техническа свързаност към тестова среда при свързване на информационна система за вписване на данни в регистри и бази данни;
5. осигури техническа свързаност към тестова среда при свързване на информационна система за консумиране на данни от регистри и бази данни;
6. изготви протокол с решения за предоставяне и отказ на достъп до регистри и бази данни съгласно получени отговори от ПАД;
7. изготви заповед за предоставяне на достъп съгласно отговори от ПАД и уведомява заявителя за взетото решение за предоставяне на достъп в 5 дневен срок;
8. изпрати отказите от ПАД към заявителя или го уведоми по автоматизиран път.

**(2)** След получаване на заявление по чл. 4, ал. 1, т. 3, ДАЕУ се задължава да:

1. извърши проверка съгласно методика за оценка;
2. осигури свързаност в тестова среда с предоставен тестови регистър или база данни;
3. извърши тестове в тестова среда;
4. осигури свързаност в продукционна среда след успешно преминати тестове;
5. извърши тестове в продукционна среда;
6. актуализира списъка с регистри и справки на информационния сайт на RegiX;
7. осигури достъп за физически лица до вписаните данни и обстоятелства за тях чрез наличните извлечения, реализирани при присъединяването на регистъра към RegiX.

**Чл. 9**. (1)ДАЕУ се задължава да наблюдава работоспособността и достъпността на адаптерите ежедневно.

(2) ДАЕУ извършва на случаен принцип ежедневни проверки за коректното подаване на контекстни данни (правни основания), обосноваващи всеки конкретен достъп до регистрите и при извършени нарушения от страна на консуматор уведомява своевременно ПАД.

**Раздел III**

**Права и задължения на потребителите на RegiX**

**Чл. 10** (1) Лицата по чл. 2, ал. 1, т. 1 са длъжни да предоставят вътрешни електронни административни услуги съгласно ЗЕУ.

(2) Лицата по чл. 2, ал. 1 са длъжни да спазват изискванията на чл. 2, ал. 1 от ЗЕУ.

(3) Лицата по чл. 2, ал. 1, т. 1 имат право да получат достъп до регистри и бази данни в RegiX само при наличие на конкретно нормативно основание за искания достъп и във връзка с осъществяване на техните правомощия по закон.

(4) Заявление за колективен достъп може да бъде подадено от представител на съсловна или браншова организация, вписан в публичен и безплатен регистър, овластен по надлежен ред да заявява еднотипен достъп за всичките си членове, които имат еднаква компетентност при извършване на административни и обществени услуги, и в която организация по закон членуват лицата по чл. 2, ал. 1, т. 1.

**Чл. 11.** (1)За предоставяне надостъп до регистрите и базите данни в RegiX, лицата по чл. 2, ал. 1, т. 1 подават до председателя на ДАЕУ заявление по образец (Приложение № 1), публикувано на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

(2) За предоставяне на колективен достъп до регистрите и базите данни в RegiX, овластеният представител на организацията подава до председателя на ДАЕУ заявление по образец (Приложение № 2), публикувано на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix>. Всяко от лицата по чл. 2, ал. 1, т. 1, които членуват в съответната организация, подава заявление до председателя на ДАЕУ по образец (Приложение № 3).

(3) За предоставяне на достъп до регистри и бази данни за вписване на данни, лицата по чл. 2, ал. 1, т. 1 подават до председателя на Държавна агенция “Електронно управление“ заявление по образец (Приложение № 1-3), публикувано на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

(4) За интеграция на нов регистър или база данни, лицата по чл. 2, ал. 1, т. 1 подават до председателя на ДАЕУ заявление по образец (Приложение № 4), публикувано на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

(5) В приложения № 1, 2 и 4 задължително се посочват конкретните правни основания за достъп и присъединяване към RegiX.

(6) В заявленията по ал. 1, 2 и 3 се посочват, както следва:

1. лице за контакт, което извършва техническата свързаност от страна на заявителя;

2. определено със заповед лице, на чието име ще бъде създаден администраторски профил.

(7) В заявленията по ал. 4 се посочват, както следва:

1. лице за контакт, отговорно за актуалността и коректността на данните в регистрите и базите данни;

2. лице за контакт, отговорно за работоспособността на регистъра и базата данни;

3. лице за контакт, упълномощено да извършва одит на данните чрез административното приложение на RegiX.

(8) Лицата по ал. 2 подават допълнително заявление за колективен достъп (Приложение № 2) при:

1. включване на нови потребители, за които вече има подадено колективно заявление;

2. актуализация на достъп до данни, в резултат на настъпили нови обстоятелства.

(9) Подписаните заявления се изпращат в ДАЕУ по някой от следните начини:

1. чрез системата за електронен обмен на съобщения (СЕОС).

2. чрез системата за сигурно електронно връчване (ССЕВ).

3. на хартиен носител в деловодството на ДАЕУ.

4. подписано с електронен подпис на електронна поща [regix@e-gov.bg](mailto:regix@e-gov.bg) или по друг официален канал за комуникация.

**Чл. 12.** Лицата по чл. 2, ал. 1, т. 1 могат да достъпват присъединените регистри и базите данни чрез предоставен Web интерфейс на клиентско приложение на RegiX, поддържан от ДАЕУ или чрез интегриране на своя информационна система.

**Чл. 13.** (1) При изпращане на заявка за извличане на данни от присъединени регистри, лицата по чл. 2, ал. 1, т. 1 са длъжни да подадат чрез своята информационна система или чрез Web интерфейса на клиентско приложение: данни за лицето, изпълнило заявката; номер на преписка; правно основание за достъп до справката; време (дата и час) на достъпа (автоматично се подава от консуматора); информация, която позволява да се идентифицират данните, до които е осъществен достъпа (регистър, справка, идентификатор на проверяваното физическо или юридическо лице).

(2) Лицата по чл. 2, ал. 1, т. 1 са длъжни да съхраняват входни данни от заявената услуга в машинно-четим формат в своята информационна система в съответствие с действащото законодателство.

(3) При неправомерно разпространение на информация, получена от заявената услуга, както и при нерегламентираното ѝ използване извън обхвата на декларираните в заявлението нормативни основания, лицата по чл. 2, ал. 1, т. 1 и конкретните служители носят отговорност съгласно действащото законодателство.

(4) При промяна на нормативните основания за достъп до данни от регистри и бази данни или други възникнали непредвидени обстоятелства, ПАД са длъжни незабавно да уведомят ДАЕУ. В случай че не бъде уведомена, ДАЕУ не носи отговорност за настъпили вреди.

(5) Лицето по чл. 11, ал. 9, т. 3 чрез технологичните средства на средата може да прави проверка за правомерността на извършените справки към регистрите и бази данни на съответния ПАД.

**Чл. 14.** (1) Лицата по чл. 2, ал. 1, т. 1 поддържат електронен журнал, в който за всеки достъп регистрират минимум: данни за лицето, изпълнило заявката; номер на преписка; правно основание за достъп до справката; време (дата и час) на достъпа; информация, която позволява да се идентифицират данните, до които е осъществен достъпа (регистър, справка, идентификатор на проверяваното физическо или юридическо лице).

(2) Лицата по чл. 2, ал. 1, т. 1, които ползват услуги за достъп до лични данни, са длъжни за нуждите на одита по раздел VI, при поискване от ПАД, в срок до 5 работни дни или друг определен от ПАД срок да предоставят пълна извадка от журналa за съответен период или извадка по списък от идентификатори на изпълнени заявки.

**Раздел IV**

**Права и задължения на първичните администратори** **на данни**

**Чл. 15.** (1) Лицата по чл. 2, ал. 1, т. 2 са длъжни да предоставят електронни административни услуги и вътрешни електронни административни услуги съгласно чл. 2, ал. 2; чл. 8, ал. 2; чл. 39 от ЗЕУ.

(2) Първичният администратор на данни изпраща служебно и безплатно данни на лицата по чл. 2, ал. 1, т. 1, които въз основа на закон също обработват тези данни и са заявили желание да ги получават, освен когато в закон не е предвидено друго.

(3) На основание чл. 53, ал. 2 от АПК в срок до десет работни дни от датата на получаване на искането по чл. 8 ал. 1, т. 2, лицето по чл. 2, ал. 1, т. 2 изпраща до ДАЕУ окончателно решение с мотивирано становище за предоставяне или отказ на достъп на съответния потребител до исканите регистри и бази данни.

(4) Непроизнасянето на лицето по чл. 2, ал. 1, т. 2 в срока по ал. 3 се счита за мълчаливо съгласие и положително становище за даване на достъп до съответните регистри и бази данни съгласно чл. 53, ал. 3 и 4 от АПК.

(5) Достъпът на лицата по чл. 2, ал. 1, т. 1 до заявени данни се отказва или прекратява след официално уведомление от ПАД до ДАЕУ с посочени мотиви и причини.

(6) При нарушения на изискванията за достъп до регистър, съответният ПАД уведомява незабавно ДАЕУ за предприемане на действия по спиране на достъпа на потребителя до съответния регистър и справки към него.

(7) При прекратяване на достъп на включен потребител до набори от данни от регистрите и базите данни, ПАД незабавно уведомяват ДАЕУ.

(8) ДАЕУ уведомява лицата по чл. 2, ал. 1, т. 1 за спирането на достъп съгласно ал. 6 с писмо, в което се посочва основанието и периода за спирането на достъпа.

(9) Лицата по чл. 2, ал. 1, т. 2 не могат да отказват достъп до данни от публичен регистър, както и до публичната част на регистри и бази данни през RegiX.

(10) Лицата по чл. 2, ал. 1, т. 2 не могат да отказват достъп до регистри и бази данни през RegiX на основание предоставен достъп по друг канал.

**Чл. 16.** При реализирана асинхронна функционалност на регистър:

1. В ПАД се получава заявка за обработка от служител.

2. След обработване на заявката служителят изпраща данните към консуматора.

3. Данните се изпращат в електронно подписан преносим документен формат.

**Чл. 17.** (1) При временно прекъсване на достъпа до регистър и бази данни поради профилактика или непреодолима сила, лицата по чл. 2, ал. 1, т. 2 са длъжни да уведомят ДАЕУ своевременно на следния електронен адрес: [regix@e-gov.bg](mailto:regix@e-gov.bg) .

(2) При преустановяване поддръжката на услуга или прекратяване на действаща RegiX услуга се следва процедурата, описана в ал. 1.

(3) Незабавно след уведомяването, ДАЕУ публикува на своята официална интернет страница информация относно характера и прогнозния период на невъзможност за извличане на данни от съответния регистър.

(4) При неработоспособност на системата по чл. 1, ал. 1 ДАЕУ публикува съобщение на своята официална интернет страница с информация относно характера и прогнозния период на отстраняване на проблема. ПАД се уведомява по електронна поща и/или телефон (при спешни случаи) на посоченото лице за контакт.

**Раздел V**

**Ред за заявяване и предоставяне на достъп до** **RegiX**

**Чл. 18.** (1) Лицата по чл. 2, ал. 1, т. 1 спазват процедурата за техническа свързаност към RegiX, съгласно процедурата, публикувана на следния електронен адрес: <https://info-regix.egov.bg/public/guides/Guides.md>

(2) ДАЕУ приема постъпилите заявления и осигурява достъп на лицето по чл. 2, ал. 1, т. 1 до тестовата среда по процедура, публикувана на официалната интернет страницата на ДАЕУ на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

(3) Тестването на готовността на заявителя за достъп се извършва в тестовата среда с тестови данни без достъп до реалните регистри.

**Чл. 19.** (1) След изтичане на срока по чл. 15, ал. 4 за предоставяне на достъп до регистри и бази данни, комисията по чл. 5 съставя протокол, съдържащ решения за предоставяне и/или отказ за достъп и го предоставят на председателя на ДАЕУ за одобрение.

(2) След одобрение на протокола по ал. 1 се издава заповед от председателя на ДАЕУ за осигуряване или промяна на достъп до продукционна среда.

(3) След издаване на заповедта по ал. 2 заявителят се присъединява като потребител с достъп до продукционната среда.

**Чл. 20.** При отказ за предоставяне на достъп до RegiX, комисията по чл. 5 прекратява достъпа на заявителя до тестовата среда и му изпраща писмата с отказите от ПАД или го уведомява по автоматизиран начин.

**Чл. 21.** (1) За присъединяване на потребител към RegiX чрез собствена информационна система в продукционна среда, ДАЕУ:

1. издава на лицето по чл. 2, ал. 1, т. 1 клиентски SSL сертификат за идентификация на информационната система след получена заявка. Повече информация за процедурата се съдържа на следния адрес: info-regix.egov.bg

2. регистрира потребителя със сертификата, издаден от ДАЕУ и присвоения OID;

3. задава правата за достъп на потребителя до данните от регистрите и базите данни в административната част на RegiX.

(2) Пълната информация за присъединяване на потребител чрез собствена информационна система (Приложение № 1 и Приложение № 2) е публикувана на официалната интернет страница на ДАЕУ на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

**Чл. 22.** (1) За присъединяване на потребител към RegiX чрез WEB интерфейс, предоставен от ДАЕУ, в продукционна среда, ДАЕУ:

1. издава на лицето по чл. 2, ал. 1, т. 1 клиентски SSL сертификат за идентификация;

2. регистрира потребителя със сертификата, издаден от ДАЕУ и присвоения OID;

3. задава правата за достъп до регистрите и базите данни в административната част на средата.

(2) Пълната информация за присъединяване на потребител чрез WEB интерфейс (Приложение № 1 и приложение № 2) е публикувана на официалната интернет страницата на ДАЕУ на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix>

**Чл. 23.** За присъединяване на нови софтуерни компоненти – адаптери, разработени от фирми изпълнители по утвърдения от председателя на ДАЕУ стандарт (info-regix.egov.bg) се прилага следната процедура:

1. Подава се заявление по чл. 11, ал. 3 (приложение № 4).

2. След разработен и конфигуриран адаптер се подават техническите характеристики и спецификации за присъединяване на регистър.

3. Комисията по чл. 5 регистрира адаптера в ядрото на RegiX.

**Раздел VI**

**Одит на достъпа до RegiX** **и ред за осъществяването му**

**Чл. 24.** Лицата по чл. 2, ал. 1, т. 2 съхраняват журнал на събития за достъп до регистри.

**Чл. 25.** Всеки ПАД определя лица за контакт, на които е предоставен достъп до административното приложение на RegiX (admin-regix.egov.bg) с цел проверки и справки за достъп.

**Чл. 26.** При съмнение за необоснован достъп ПАД самостоятелно или със съдействието на ДАЕУ изисква от потребителя информация за извършени справки по период или по идентификатор.

**Чл. 27.** След извършен одит и установяване на системни нарушения на изискванията за обмен на данни, ПАД след съгласуване с ДАЕУ временно преустановява правото на достъп, а ДАЕУ спира техническата свързаност.

**Чл. 28.** (1) Без официално уведомяване на ДАЕУ, ПАД няма право да спира достъпа до регистри, но може временно да го преустановява до изясняване на обстоятелствата. За временното преустановяване ПАД информира ДАЕУ.

(2) В случаите на идентифицирани рискове и заплахи, свързани с мрежовата и информационна сигурност, ПАД незабавно предприема действия по отстраняването и неутрализирането на заплахите, след което уведомява ДАЕУ за спиране на достъпа.

**Чл. 29.** (1) В случай, когато лицето по чл. 2, ал. 1, т. 2 предоставя достъп до регистър, съдържащ лични данни, в качеството си на администратор на лични данни по смисъла на Регламент (ЕС) 2016/679 и Закона за защита на личните данни (ЗЗЛД), то има право да осъществява одит на потребителите на услуга, извличаща данни от този регистър.

(2) При съмнение за неправомерно извличане на данни или непредставяне на писмена справка в срока по чл. 14, ал. 2, лицето по чл. 2, ал. 1, т. 2 своевременно отправя писмено искане към потребителя за изясняване на обстоятелствата.

(3) Ако лицето по чл. 2, ал. 1, т. 2 не приеме за основателна обосновката на потребителя за извличането на данни, то има право временно да преустанови достъпа на този потребител до изясняване на обстоятелствата и/или да сезира Комисията за защита на личните данни (КЗЛД) за предприемане на действия по компетентност, като за предприетите действия уведомява ДАЕУ.

**ДОПЪЛНИТЕЛНА РАЗПОРЕДБА**

**§** **1**. По смисъла на настоящите общи условия:

1. "Административен орган" е административен орган по смисъла на Закона за електронното управление.

2. "Лица, осъществяващи публични функции" са лицата, осъществяващи публични функции по смисъла на Закона за електронното управление.

3. "Организация, предоставяща обществени услуги" е организация, предоставяща обществени услуги по смисъла на Закона за електронното управление..

4. "Първичният администратор на данни" е административен орган, който по силата на закон събира или създава данни за гражданин или организация за първи път и изменя или заличава тези данни. Той предоставя достъп на гражданите и организациите до цялата информация, събрана за тях.

5. "Вътрешна административна услуга" е вътрешна административна услуга по смисъла на Закона за електронното управление.

6. "Вътрешни електронни административни услуги" са вътрешни административни услуги, които могат да се заявяват и/или предоставят от разстояние чрез използването на електронни средства. Такива са и услугите, които могат да се заявяват и/или предоставят от разстояние чрез използването на електронни средства, предлагани от лицата, осъществяващи публични функции, и от организациите, предоставящи обществени услуги, едни на други, както и на административните органи. Те могат да се предоставят и от административните органи на лицата, осъществяващи публични функции, и на организациите, предоставящи обществени услуги.

7. "Система за обмен на справочна и удостоверителна информация“ е система, която управлява по централизиран, сигурен, контролиран достъп автоматичното извличане и/ или вписване на удостоверителна и справочна информация, съхранявана в поддържани от първични администратори на данни регистри и бази данни. Предоставя необходимата функционалност за разработка на комплексни административни услуги и осигурява по ефективен начин еднократното събиране и многократно използване на информация, съгласно принципа на „служебното начало“.

8. "Асинхронна услуга“ е услуга, която се предоставя при липса на автоматизирана система, която да извлича данни от регистър. Асинхронна функционалност се реализира, когато регистърът от който се извлича информация не е в машиночетим формат.

9. “Адаптер“ е софтуерен компонент, чрез който се достъпва информация от регистър.

10. „Одит“ е систематичен процес, при който компетентен експерт събира, анализира и оценява информация, поддаваща се на количествена и качествена оценка с цел да изрази мнение относно степента на съответствие на тази информация с предварително определени критерии.

**ЗАКЛЮЧИТЕЛНИ РАЗПОРЕДБИ**

**§ 2.** За всички неуредени въпроси в настоящите общи условия се прилагат разпоредбите на действащото законодателство на Република България.

**§ 3.** (1) Общите условия са изготвени във връзка с чл. 7, ал. 8 от Наредбата за общите изисквания към информационните системи, регистрите и електронните административни услуги.

(2) Настоящите общи условия могат да бъдат изменяни и/или допълвани въз основа на приети решения на Експертния съвет по интеграция на информационните ресурси към председателя на ДАЕУ, при промени в нормативните актове или при усъвършенстване и развитие на RegiX.

(3) Изменените и/или допълнени общи условия се публикуват на официалната интернет страница на ДАЕУ, на следния електронен адрес: <https://e-gov.bg/wps/portal/agency/about-us/administration-service/info-administrations/info-integration/regix> .

(4) Измененията и/или допълненията на общите условия влизат в сила в деня на публикуването им.

|  |  |
| --- | --- |
| *Приложение № 1* | *Вх. № на ДАЕУ:* |

**ДО**

**ПРЕДСЕДАТЕЛЯ НА**

**ДЪРЖАВНА АГЕНЦИЯ**

**„ЕЛЕКТРОННО УПРАВЛЕНИЕ“**

|  |  |  |
| --- | --- | --- |
|  |  |  |

**ОТНОСНО:** *Достъп до регистри в Системата за обмен на справочна и удостоверителна информация*

**УВАЖАЕМИ ГОСПОДИН ПРЕДСЕДАТЕЛ,**

Съгласно приложеното заявление, желая да бъде извършено:

вписване на нов потребител на набори от данни

актуализация на достъп до набори от данни

прекратяване на достъп до набори от данни

вписване на данни в регистри и бази данни.

**С УВАЖЕНИЕ:**

**……………………………………..**

**ЗАЯВЛЕНИЕ**

**за предоставяне на достъп до регистрите и базите данни** **в Системата за обмен на справочна и удостоверителна информация**

1. ***Данни за потребител:***

|  |  |
| --- | --- |
| Наименование на потребителя: |  |

|  |  |
| --- | --- |
| Адрес: |  |

*(гр./с.; ул./жк/кв.; №; вх.; ет.; п.к.)*

|  |  |
| --- | --- |
| ЕИК/ БУЛСТАТ: |  |

|  |  |
| --- | --- |
| Лице за контакт по чл. 11, ал. 6: |  |

*(име;длъжност, телефон; e-mail на лицето)*

1. ***Достъп до регистрите:***

*(отбелязва се само един от приложените варианти))*

чрез собствена информационна система

|  |  |
| --- | --- |
| Наименование информационна система: |  |

чрез клиентско приложение, предоставено от ДАЕУ

|  |  |
| --- | --- |
| Статичен IP адрес: |  |

1. ***Данни за искания достъп:***

|  |  |
| --- | --- |
| Наименование на първичния администратор на данни: |  |

|  |  |
| --- | --- |
| Наименование на регистъра: |  |

|  |  |
| --- | --- |
| Правно основание за достъп до регистъра: |  |

*(Цитират се закона и членовете от него, които удостоверяват*

*правното основание за включване в средата)*

|  |  |
| --- | --- |
| Наименование на операцията: |  |

|  |  |
| --- | --- |
| Описание на полетата от резултата от операцията: |  |

|  |  |
| --- | --- |
| Наименование на свързаната с данните услуга: |  |

*(Посочва се услугата/дейността, за изпълнението на която са необходими заявените данни от посочените регистри)*

|  |  |
| --- | --- |
| Код на услугата по Административен регистър: |  |

*(Полето е задължително за администрации с вписани в регистъра услуги)*

***\*\* За всеки първичен администратор на данни се добавят и попълват полетата от този раздел***

1. ***Техническа свързаност:***

През интернет (HTTPS)

Чрез Site-to-site VPN

|  |  |
| --- | --- |
| 1. ***Обектен идентификатор (OID):*** |  |

*( Въведете обектния идентификатор на потребителя, ако е издаден такъв. Ако не е издаден се отбелязва „няма“)*

|  |  |
| --- | --- |
| **Дата: …………………** | **Подпис на Заявителя:**  **/……………………/** |

|  |  |
| --- | --- |
| *Приложение № 2* | *Вх. № на ДАЕУ:* |

**ДО**

**ПРЕДСЕДАТЕЛЯ НА**

**ДЪРЖАВНА АГЕНЦИЯ**

**„ЕЛЕКТРОННО УПРАВЛЕНИЕ“**

|  |  |  |
| --- | --- | --- |
|  |  |  |

**ОТНОСНО:** *Колективно заявяване на достъп до данните от регистри/справки/полета в Системата за обмен на справочна и удостоверителна информация*

**УВАЖАЕМИ ГОСПОДИН ПРЕДСЕДАТЕЛ,**

Съгласно приложеното заявление, желая да бъде извършено колективно предоставяне на достъп до данни от регистри/ справки/ полета в Системата за обмен на справочна и удостоверителна информация до лицата по чл. 1, ал. 1 и 2 от ЗЕУ, описани в приложения списък.

**С УВАЖЕНИЕ:**

**…………………………………..**

**ЗАЯВЛЕНИЕ**

**за колективен достъп до данни от регистри/справки/полета**  **в Системата за обмен на справочна и удостоверителна информация**

***Данни за първичния администратор на данни:***

|  |  |
| --- | --- |
| Наименование на първичния администратор на данни: |  |

|  |  |
| --- | --- |
| Наименование на регистъра: |  |

|  |  |
| --- | --- |
| Правно основание за достъп до регистъра: |  |

*(Цитират се закона и членовете от него, които удостоверяват*

*правното основание за включване в средата)*

|  |  |
| --- | --- |
| Наименование на операцията: |  |

|  |  |
| --- | --- |
| Описание на полетата от резултата от операцията: |  |

|  |  |
| --- | --- |
| Наименование на свързаната с данните услуга: |  |

*(Посочва се услугата дейността, за изпълнението на която са необходими заявените данни от посочените регистри/ справки)*

|  |  |
| --- | --- |
| Код на услугата по Административен регистър: |  |

*(Полето е задължително за администрации с вписани в регистъра услуги)*

***\*\* За всеки първичен администратор на данни се добавят и попълват полетата от този раздел***

|  |  |
| --- | --- |
| **Дата: …………………** | **Подпис на Заявителя:**  **/……………………/** |

|  |  |  |  |  |
| --- | --- | --- | --- | --- |
| Наименование | ЕИК/ БУЛСТАТ | Адрес | Телефон | Лице за контакт |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| *Приложение № 3* | *Вх. № на ДАЕУ:* |

**ДО**

**ПРЕДСЕДАТЕЛЯ НА**

**ДЪРЖАВНА АГЕНЦИЯ**

**„ЕЛЕКТРОННО УПРАВЛЕНИЕ“**

|  |  |  |
| --- | --- | --- |
|  |  |  |

**ОТНОСНО:** *Достъп до регистри в Системата за обмен на справочна и удостоверителна информация*

**УВАЖАЕМИ ГОСПОДИН ПРЕДСЕДАТЕЛ,**

Съгласно приложеното заявление, желая да бъде извършено:

вписване на нов потребител на набори от данни

актуализация на достъп до набори от данни

прекратяване на достъп до набори от данни

вписване на данни в регистри и бази данни.

колективен достъп до набори от данни.

**С УВАЖЕНИЕ:**

**……………………………………..**

**ЗАЯВЛЕНИЕ**

**за предоставяне на достъп до регистрите и базите данни** **в Системата за обмен на справочна и удостоверителна информация**

1. ***Данни за потребител:***

|  |  |
| --- | --- |
| Наименование на потребителя: |  |

|  |  |
| --- | --- |
| Адрес: |  |

*(гр./с.; ул./жк/кв.; №; вх.; ет.; п.к.)*

|  |  |
| --- | --- |
| ЕИК/ БУЛСТАТ: |  |

|  |  |
| --- | --- |
| Лице за контакт по чл. 11, ал. 6: |  |

*(име;длъжност, телефон; e-mail на лицето)*

1. ***Достъп до регистрите:***

*(отбелязва се само един от приложените варианти))*

чрез собствена информационна система

|  |  |
| --- | --- |
| Наименование информационна система: |  |

чрез клиентско приложение, предоставено от ДАЕУ

|  |  |
| --- | --- |
| Статичен IP адрес: |  |

1. ***Техническа свързаност:***

През интернет (HTTPS)

Чрез Site-to-site VPN

|  |  |
| --- | --- |
| 1. ***Обектен идентификатор (OID):*** |  |

*( Въведете обектния идентификатор на потребителя, ако е издаден такъв. Ако не е издаден се отбелязва „няма“)*

|  |  |
| --- | --- |
| **Дата: …………………** | **Подпис на Заявителя:**  **/……………………/** |

|  |  |
| --- | --- |
| *Приложение № 4* | *Вх. № на ДАЕУ:* |

|  |  |  |
| --- | --- | --- |
|  |  | **ДО**  **Г-Н АТАНАС ТЕМЕЛКОВ**  **ПРЕДСЕДАТЕЛ НА**  **ДЪРЖАВНА АГЕНЦИЯ**  **„ЕЛЕКТРОННО УПРАВЛЕНИЕ“** |

**ОТНОСНО:** *Достъп до данните от регистри/справки/полета в Информационна система за обмен на удостоверителна и справочна информация*

**УВАЖАЕМИ ГОСПОДИН ПРЕДСЕДАТЕЛ,**

Съгласно приложеното заявление, желая към Интеграционната шина за обмен на справочна и удостоверителна информация да бъде включен следният регистър:

|  |  |
| --- | --- |
| Наименование на регистъра: |  |

**С УВАЖЕНИЕ:**



**ЗАЯВЛЕНИЕ**

1. ***Данни за първичния администратор на данни:***

|  |  |
| --- | --- |
| Наименование на ПАД: |  |

|  |  |
| --- | --- |
| Адрес: |  |

*(гр./с.; ул./жк/кв.; №; вх.; ет.; п.к.)*

|  |  |
| --- | --- |
| ЕИК/ БУЛСТАТ: |  |

1. ***Данни за регистъра (всички полета са задължителни за попълване)***

|  |  |
| --- | --- |
| Колко администрации и лица по ал.2 на чл.1 от ЗЕУ използват данни от регистъра? |  |

|  |  |
| --- | --- |
| Каква е честота на извършени справки към регистри (среден брой дневно)? |  |

|  |  |
| --- | --- |
| Какъв е общият обем данни в регистъра (брой записи, чрез които се удостоверяват факти и обстоятелства)? |  |

|  |  |
| --- | --- |
| От коя година регистърът е електронен? |  |
| Каква е честотата на актуализиране на данните в регистъра? |  |

|  |  |
| --- | --- |
| Как се осъществява поддръжката на информационната система на регистъра: от външна фирма, от администрацията, не се поддържа? |  |

|  |  |
| --- | --- |
| Има ли наличен или възможен програмен достъп за извличане/подаване на данни? |  |

|  |  |
| --- | --- |
| Регистърът управлява ли се от централизирана информационна система? |  |

|  |  |
| --- | --- |
| Брой идентификатори, чрез които се достъпват справките |  |

|  |  |
| --- | --- |
| Какъв е статутът на регистъра – публичен или не? |  |

|  |  |
| --- | --- |
| Какво е правното основание за поддържане на регистъра;? |  |

|  |  |
| --- | --- |
| Каква е ползата на гражданите? |  |

|  |  |
| --- | --- |
| Длъжностно лице за контакт, отговорно за актуалността и коректността на данните в регистрите и базите данни |  |

|  |  |
| --- | --- |
| Длъжностно лице за контакт, отговорно за работоспособността на регистъра и базата данни |  |

|  |  |
| --- | --- |
| Длъжностно лице за контакт, упълномощено да извършва одит на данните чрез административното приложение на RegiX. |  |

|  |  |
| --- | --- |
| Наименование/я на справка/и към заявения регистър:. |  |

**Приложение:** *Техническа спецификация на регистъра*

*(задължително се прилага техническа спецификация към настоящото заявление)*

|  |  |
| --- | --- |
| **Дата: …………………** | **Подпис на Заявителя:** |